رح تلكَة بس اعظام والكعبة بيه
//
يلرحت عني بعيد ماگتلي ليوين ؟
ومن الهموم العين ظلت تصب عين
//
يلرحت عني بعيد چا وينة وعدك؟
مو گلت ابد ما أعيش يلغالي بعدك؟
//
يلرحت عني بعيد انطيني مدة
حتى اگدر انسى الشوگ وانسى المودة
//
يلرحت عني بعيد هاك الحقيقة
ماغمض جفن العين بعدك دقيقة
//
يلرحت عني بعيد لا الله وياك
شلون اجاك النوم وآنه أبچي بچفاك؟
//
يلرحت عني ابعيد كافي من الفراگ
بعدك ترة الدلال بس الحزن ضاگ
//
يلرحت عني بعيد بلكت ترد يوم
وتشوفة گلبي شلون شگگ بالهدوم
//
يلرحت عني بعيد ولهسة ماجيت
متمر عليه شبيك؟ مو تندل البيت؟
//
يلرحت عني بعيد مر كافي بيه
وشوف شكثر دمعات سالن عليه